**ELŐTERJESZTÉS**

Tiszavasvári Város Önkormányzata Képviselő-testületének

2018. április 26-án

tartandó ülésére

Az előterjesztés tárgya: **A Tiszavasvári Város Közétkeztetési Nonprofit Kft. megüresedő**

**vezetői álláshelyének betöltésére vonatkozó pályázat kiírásáról**

Iktatószám: TPH/1403-8/2018

Melléklet: kérelem

A napirend előterjesztője: Dr. Fülöp Erik polgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. április 24.

**Fenyvesi-Nagy Emese**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Fenyvesi-Nagy Emese

**ELŐTERJESZTÉS**

* **a Képviselő-testülethez –**

**A Tiszavasvári Város Közétkeztetési Nonprofit Kft. megüresedő vezetői álláshelyének betöltésére vonatkozó pályázat kiírásáról**

**Tisztelt Képviselő-testület!**

A Képviselő-testület 154/2008. (VI.19.) Kt. számú határozatával pályáztatást követően 2008. július 01 napjától 2013. június 30. napjáig Gáll Antalnét bízta meg a Tiszavasvári Város Közétkeztetési Nonprofit Kft. ügyvezetői feladatainak ellátására. A Kft. alapító okiratának 8.1. pontjába foglaltak szerint az ügyvezető megválasztása, visszahívása, és díjazásának megállapítása a társaság alapítójának, azaz a Képviselő-testületnek a kizárólagos döntési hatáskörébe tartozik. A Képviselő-testület a 138/2013. (V.23.) Kt. számú határozatával pályáztatás nélkül Gáll Antalnét bízta meg vezetői feladatainak ellátására a következő öt éves időtartamra, mely 2018. június 30. napjával jár le.

**Gáll Antalné 2018. árpilis 18. napján beérkezett kérelmében hozzájárulásomat kérte a munkaviszonyának 2018. június 30. napjával történő** **megszüntetéséhez**, mivel igénybe kívánja venni a nők részére járó korkedvezményes nyugdíjat. A kérelem az előterjesztés melléklete.

Javaslom, hogy a Közétkeztetési Kft. megüresedő vezetői álláshelyére pályázatot írjunk ki.

Mindezek alapján kérem a Tisztelt Képviselő-testületet, hogy a határozat-tervezetet megtárgyalni és elfogadni szíveskedjenek.

Tiszavasvári, 2018. április 24.

**Dr. Fülöp Erik**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2018.(IV.26.) Kt. számú**

**határozata**

(amely a…...(2018.IV.26.) számú alapítói határozatnak minősül)

**A Tiszavasvári Város Közétkeztetési Nonprofit Kft. megüresedő vezetői álláshelyének betöltésére vonatkozó pályázat kiírásáról**

A Képviselő-testület az előterjesztést megtárgyalta és az alábbi határozatot hozza:

Tiszavasvári Város Önkormányzata(4440. Tiszavasvári, Városháza tér 4. szám), mint a **Tiszavasvári Város Közétkeztetési Nonprofit Kft.** (továbbiakban: Kft.)

**alapítója**

pályázatot hirdet a Kft. (székhelye: 4440. Tiszavasvári, Városháza tér 4. szám)

**ügyvezető**

munkakörének betöltésére.

**Feladatköre**: a Kft. ügyvezető munkakörének ellátása.

**Munkakörébe tartozó lényeges feladatok:**

* a társaságra vonatkozó jogszabályok, az SZMSZ, a belső szabályzatok és a közétkeztetésre vonatkozó rendeletek betartása mellett a Kft. gazdaságos és hatékony működtetése;
* a helyi alapfokú és középfokú oktatási intézmények tanulói étkeztetésének megszervezése, a szociálisan rászoruló gyermekek szünidei étkeztetésének biztosítása, valamint a dolgozói és vendégebédek, családi, vállalati és intézményi étkeztetések lebonyolítása;
* a főzőkonyhák munkájának irányítása, beszerzések, megrendelések koordinálása, a HACCP működtetése, közbeszerzések kiírása, adminisztrációs nyilvántartások vezetése;
* a társaság képviselete harmadik személlyel szemben, illetve bíróság és más hatóság előtt;
* a társaság alkalmazottai tekintetében a munkáltatói jogok gyakorlása;
* a Városi Piac folyamatos működésének és felügyeletének biztosítása;
* a Gólyahír Gyermek és Ifjúsági Tábor üzemeltetése, színvonalának fenntartása és a táborozó vendégek étkeztetésének megszervezése.

**A vezetői megbízás időtartama**: 2018. július 01. napjától –2023. június 30.

**Pályázati feltételek:**

* Felsőfokú dietetikusi vagy közgazdasági, vagy élelmiszeripari végzettség, vagy vendéglátó ipari vagy kereskedelmi vagy mérlegképes könyvelői képesítés,
* Középfokú közgazdasági, vagy vendéglátó ipari vagy kereskedelmi képesítés
* Felhasználói szintű számítógépes ismeretek,
* Büntetlen előélet

**Pályázat elbírálásánál előnyt jelent**: **élelmezésvezetői képesítés** illetve ügyvezetői tapasztalat vagy hasonló területen szerzett gyakorlat.

**A pályázat részeként benyújtandó iratok:**

* Részletes szakmai önéletrajz,
* Iskolai végzettséget igazoló okiratok hiteles másolata,
* Szakmai vezetési program,
* 3 hónapnál nem régebbi erkölcsi bizonyítvány,
* Nyilatkozat arról, hogy a pályázatával kapcsolatban a testületi ülés keretében kívánja-e zárt ülés megtartását.

**A pályázat benyújtási határideje**: 2018. május 18.

**A pályázat elbírálásának módja**: A Képviselő-testület a pályázat benyújtási határidejének lejártát követő ülésen bírálja el a pályázatokat.

**Bérezés**: megegyezés szerint

**A pályázat benyújtásának módja**: Postai úton vagy személyesen a pályázatnak a Tiszavasvári Város Önkormányzatának Képviselő-testülete címére történő megküldésével (4440 Tiszavasvári, Városháza tér 4.). Kérjük a borítékon feltüntetni a következő **hivatkozási számot: TPH/7510/2018**, valamint a munkakör megnevezését: **ügyvezető**.

**A pályázati kiírás további közzétételének helye, ideje:**

* Tiszavasvári Város Honlapja - 2018. április 27.
* Tiszavasvári Városi Televízió Képújság - 2018. április 27.

A pályázati kiírással kapcsolatosan további információt Badics Ildikó jegyző ad, a 42/520-500-as telefonszámon.

Felkéri a polgármestert, hogy a pályázatnak a Tiszavasvári Városi Televízió Képújság és Tiszavasvári Város Honlapján történő megjelenéséről gondoskodjon.

**Határidő**: azonnal **Felelős:** Dr. Fülöp Erik polgármester